CELEX: 31987R0164
Language: el
Date: 1987-01-19
Title: Κανονισμός (ΕΟΚ) αριθ. 164/87 του Συμβουλίου της 19ης Ιανουαρίου 1987 που καθορίζει, για το έτος 1987, την ποσόστωση που εφαρμόζεται κατά την εισαγωγή στην Πορτογαλία ορισμένων γαλακτοκομικών προϊόντων προέλευσης Κοινότητας με τη σύνθεσή της στις 31 Δεκεμβρίου 1985

Avis juridique important

|

31987R0164

Κανονισμός (ΕΟΚ) αριθ. 164/87 του Συμβουλίου της 19ης Ιανουαρίου 1987 που καθορίζει, για το έτος 1987, την ποσόστωση που εφαρμόζεται κατά την εισαγωγή στην Πορτογαλία ορισμένων γαλακτοκομικών προϊόντων προέλευσης Κοινότητας με τη σύνθεσή της στις 31 Δεκεμβρίου 1985  

Επίσημη Εφημερίδα αριθ. L 021 της 23/01/1987 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 164/87 ΤΟΥ ΣΥΜΒΟΥΛΙΟΥ  της 19ης Ιανουαρίου 1987  που καθορίζει για το έτος 1987, την ποσόστωση που εφαρμόζεται κατά την εισαγωγή στην Πορτογαλία ορισμένων γαλακτοκομικών προϊόντων προέλευσης Κοινότητας με τη σύνθεσή της στις 31 Δεκεμβρίου 1985  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,  την πρόταση της Επιτροπής,  Εκτιμώντας:  ότι η αρχική ποσόστωση, για το έτος 1986, που εφαρμόζεται στην Πορτογαλία για ορισμένα γαλακτοκομικά προϊόντα προέλευσης Κοινότητας με τη σύνθεσή της στις 31 Δεκεμβρίου 1985, καθορίστηκε από τον κανονισμό (ΕΟΚ) αριθ. 492/86 του Συμβουλίου (1) σε 1 220 τόνους·  ότι η παράγραφος 2 στοιχείο γ) του άρθρου 269 της πράξης προσχώρησης καθορίζει σε 10 % τον ελάχιστο ετήσιο ρυθμό προοδευτικής αύξησης των ποσοστώσεων εκφραζόμενων σε όγκο· ότι θα πρέπει να ληφθεί υπόψη το προαναφερθέν ποσοστό για τον καθορισμό της ποσόστωσης που θα εφαρμόζεται κατά την εισαγωγή ορισμένων γαλακτοκομικών προϊόντων στην Πορτογαλία το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσόστωση που η Πορτογαλική Δημοκρατία μπορεί να εφαρμόσει κατά το 1987, βάσει του άρθρου 269 της πράξης προσχώρησης, κατά την εισαγωγή ορισμένων γαλακτοκομικών προϊόντων προέλευσης Κοινότητας με τη σύνθεσή της στις 31 Δεκεμβρίου 1985, καθορίζεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιανουαρίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 54 της 1. 3. 1986, σ. 29.  ΠΑΡΑΡΤΗΜΑ  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ποσότητες  για το 1987  σε τόνους   //    //   //   // 04.04   // Τυριά και πηγμένο γάλα για τυρί:   //   //   // Δ. Τυριά λιωμένα, άλλα από τα τριμμένα ή σε σκόνη   //   //   // Ε. Άλλα:   //   //   // Ι. Άλλα από τα τριμμένα ή σε σκόνη, περιεκτικότητας σε βάρος λιπαρών ουσιών κατώτερης ή ίσης του 40 % και περιεκτικότητας σε βάρος νερού στη μη λιπαρή ύλη:   // 1 342   //   // β) ανώτερης του 47 % και κατώτερης ή ίσης του 72 %:   //   //   // ex 1. Cheddar:   //   //   // - τύπου «Ilha»   //   //   // ex 2. άλλα:   //   //   // - τύπου «Ολλανδίας»   //   //    //   //